**Referat bestyrelsesmøde DAF d. 29.8.2015**

Tilstede: Zainab, Johanne, Theresa, Sonja og Kate (ref)

Hængepartier fra sidste møde:  
Vi er helt med. ☺  
de ting der skal følges op på står allerede på dagsordenen.

Status på plænen:  
Den er luftet, vandet og gødet. Det er ikke nok!  
Der skal jord på, tromles og sås nyt græs.  
Johanne har fået et tilbud fra en anlægsgartner på 50 kr pr m2. Det vil beløbe sig til omkring 30.000-50.000 kr. Det er der råd til og det er en ting der skal gøres nu før der sker skader på hunde eller mennesker. Det største areal –evt minus spidsen prioriteres.  
Johanne undersøger hvornår det kan lade sig gøre at få det gjort – med hensyntagen til at der jo bliver en periode bagefter hvor vi ikke må træde på græsset. (dvs enten meget tidligt på året eller først på sommeren.)  
Zainab slår græsset indtil videre. Hun vil gerne ha en græsmakker.

Status på føluddannelsen  
Theresa har tid fra sidst i november – Hun skriver det ud til dem, der skal deltage.

Tilbagebetaling af kursusgebyr  
Der kan ikke tilbagebetales kursusgebyr hvis kursister melder fra efter at kursussæsonen er startet.  
Man kan melde et tilmeldt kursus fra pga død, sygdom eller flytning indtil 14 dage før kursusstart.  
Man kan melde fra helt op til kursusstart med de samme begrundelser *hvis* der står en på venteliste som gerne vil overtage pladsen.

Løbetidstæver: Nye regler fra næste sæson:  
Højløbske tæver må ikke komme på træningspladsen.  
I den øvrige del af løbetiden må løbske tæver komme såfremt de overholder følgende:  
De skal være iført løbetidsbukser (eller ble)  
Hundene skal ha klorofyltabletter i overensstemmelse med anvisningerne på pakken (antal og tidspunkt)  
De skal i videst muligt omfang holde sig på afstand af de øvrige hunde. (I indhegninger når de ikke lige løber en bane)  
Sonja laver et opslag til både DAFs FB-gruppe, Hjemmeside og til at hænge op på huset. Her skal der bla stå hvor man kan købe klorofyltabletter og hvornår og hvormange der skal indtages.

Nyt tag  
Udsættes indtil videre. Plænen prioriteres først.

Arbejdsdage 2016  
Der skal være en om året – helst om foråret. Vi lægger en dato på næste møde.

Evaluering af ny struktur:  
VI skal evaluere på hvordan de balancerer økonomisk og vi skal spørge trænerne om de er tilfredse med den nye struktur/løn.  
Reglerne for løn og opsparing skal ridses op for trænerne.  
Efter hver sæson laver kasseren en opgørelse af hvor mange penge den enkelte træner har stående på sin tøj/kursuskonto. Dette skrives ud i trænergruppen.

EVT:  
De forsvundne dele til hegnet (toppe til stolperne) køber vi nye af og sætter på til næste arbejdsdag.  
(OBS de er i mellemtiden dukket op ☺ )

Vi mangler som altid trænere. Punktet følemner tages op på næste trænermøde.

Næste Bestyrelsesmøde: Lørdag d. 30.1 kl 15 Sted????  
(Er i mellemtiden flyttet til søndag den 31.1)

Generalforsamling i slutningen af marts.